open-index/open-wikipedia-markdown huggingface dataset:
Stella Nekuusa

**Stella** **Bbosa Nekuusa,** amanyiddwa ennyo nga **Stella Nekuusa,** Munnayuganda mulabirizi w'etterekero ly'ebitabo era omusuubuzi .   Ye mukuumi w’etterekero ly’ebitabo omukulu era akulira enkulaakulana y’amaterekero g’ebitabo mu National Library of Uganda (NLU) era Omukwanaganya w’okutona ebitabo.    Abadde ayambako mu nteekateeka ezigendereddwamu okutumbula obuwangwa bw’okusoma n’okuwandiika mu Uganda, gamba nga ebikwata ku byamasanyalaze eyitibwa Electronic Information for Youth Employment (EIYE).

## Omulimu
**Nekuusa** abaddeko ng'omulabirizi w'etterekero ly'ebitabo era akulira ekitongole ekikulaakulanya amaterekero mu tterekero ly'ebitabo ekya National Library of Uganda era abadde mu pulojekiti ez'enjawulo n'enkolagana nga Electronic Information for Youth Employment, okutongoza yintaneeti ya 4G Airtel ey'obwereere mu matterekero g'eggwanga agagendereddwamu okutumbula obuwangwa bw'okusoma n'okuwandiika mu Uganda, eyakolebwa nga n'obuyambi okuva mu ekitongole kya  National Book Trust of Uganda .   

## Ebimukwato eby'omunda
Yali mufumbo eri omugenzi Francis Nekuusa eyafa mu 2021. 

## Enkaayana eziriwo
Ye ne bba omugenzi baali mu nkaayana mu mateeka ne Diamond Trust Bank (DTB) Uganda ku looni ya buwumbi 10. DTB egamba nti abafumbo bano baali babanjibwa bbanka eno looni eyakozesebwa okuyimirizaawo bizinensi zaabwe . Wabula nga bayita mu Kkampuni y'abannamateeka eya Kampala Associated Advocates (KAA), abafumbo bano beegaana ebbanja lino, nga bagamba nti DTB mu lukujjukujju yateeka ate era n'eggyako ssente ku akawunti zaabwe nga tebakkirizza.  

## Ebijuliziddwa
Lydia Nsaale Kitayimbwa

**Lydia Nabunya Nsaale Kitayimbwa** (yazaalibwa Ogwokuna 1979) era amanyiddwa nga Digital Mama, Munnayuganda, omusosodooti Omukyala eyasooka mu St. Francis Chapel Makerere Yunivasite .   

## Obuto bwe n'emisomo gye
Lydia yazaalibwa era n’akulira Bwaise-kawempe, yasomera ku St. Joseph Nsambya Girl’s School okusoma siniya.   ​ ​ Mu 2001, yegatta ku Ssettendekero wa Makerere okufuna Diguli esooka mu bibalo eya Bachelor of Statistics ng'eno yagimaliriza mu 2004. Diguli ye ey'okubiri yagifunira ku Uganda Christian University (UCU) mu somero ly'ebyediini. Mu 2019, yeewandiisa mu Doctoral Studies mu kusoma ku by'ediini mu Stellenbosch Universitymu South Africa gye yafuna mu Gwekkuminebiri 2022; omulamwa gwe ogw'okunoonyereza ku, "okubunyisa enjiri mu mulembe gwa digito ".  Yafuna erinnya lya "Digital Mama" okuva mu bavubuka abagenda ku mikutu gy'ekkanisa ku yintaneeti gye yali addukanya ng'omukwanaganya w'omukutu gw'Ekkanisa ya Uganda ku yintaneeti mu kiseera ky'omuggalo gwa Covid-19.  

## Emirimu gye
Mu 2004, yakola nga nnakyewa mu Watoto Church, Kampala. Okuva mu 2005-2009, yalondebwa ng’omukozi w’abavubuka mu kkanisa eno. Mu 2015, yatuuzibwa mu busosodooti mu Uganda Christian University (UCU) gye yali aweereza ng’omusomesa.   Nga 5 Ogwokuna 2023, yalondebwa okuba dayirekita era omusosodooti ow’ekkumi n’ebiri mu Kkanisa ya St.Francis Chapel mu Yunivasite y'e Makerere era n'atuuzibwa Ssabalabirizi w'Ekkanisa ya Uganda Stephen Samuel Kaziima Mugalu nga 11 Ogwomukaaga 2023  

Yasikira Rev. Onesimus Asiimwe, kati omulabirizi w’Essaza ly’e Kigezi ery'e Bukiikakkono. Nga 29 Ogwokubiri 2024, yalayizibwa nga mmemba ku kakiiko akakwasisa empisa abayizi mu Yunivasite y’e Makerere . 

## Ebimukwatako eby'omunda
Lydia yakulira mu famire elimu ab'enganda ababeera mu nnyumba emu nga bajjajjaabe nabo baali baweereza mu kkanisa ya Uganda. Mufumbo eri Rev. Prof. John Kitayimbwa omumyuka w’omumyuka wa Cansala mu Uganda Christian University. 

## Ebijuliziddwa
Lukyamuzi Bashir

**Lukyamuzi Bashir** (oba **Badi** )(yazaalibwa 7 Ogw'ekkumin'ebiri 1986) Munnayuganda omuteesiteesi w'ennyimba, muteesiteesi wa firimu era azifulumya.

## Emirimu
Yateekateeka vidiyo ya Blu*3 *Where you are* omwali Goodlyfe Crew, *Bona Obasinga* eya Iryn Namubiru, ne *Vumilia* eya Chameleone. Era yeeyateekateeka vidiyo za Goodlyfe Crew eza *Talk n Talk*, *This is how we do it* . Amanyiddwa nnyo okukola ne mukwano gwe era omuyimbi A Pass .

Bashir ye mukiise wa Channel O owa Uganda era dayirekita w’ebifaananyi ku mukutu gwa ttivvi y’ennyimba ogusangibwa e South Afrika era abadde akola ku mukutu gwa Off the Record, Introducing Keko ne Lifestyle Uganda ku mukutu guno.

Yateekateeka firimu ye eyasooka eya *[[:en:Bala_Bala_Sese|Bala Bala Sese]]* eyawandiikibwa Usama Mukwaya era nga yalimu Ashraf Ssemwogerere.

## Ebijuliziddwa

## Ebiyungo eby’ebweru

* Lukyamuzi Bashir at IMDb
* https://archive.today/20131008174154/http://africanpulse.co.uk/tag/ugandan-music/
Mohammed Hamid

**Mohammed Hamid** (yazaalibwa mu 1976) munnayuganda musuubuzi. Ye nnannyini era ssentebe w'olukiiko olufuzi olwa kampuni ya Aya Group . 

Mu gw'omusanvu gwa 2015, ekitongole kya Forbes kyamuwandiikako ng'omu ku bannayuganda abagagga ng’azitowa obukadde bwa doola za Amerika 200. Ekibiina kino era kitadde ssente mu by’obulimi.   

## Eby'emabega
Hamid yazaalibwa mu Sudan awo nga mu 1976. Mu 1987, yagenda mu Uganda omulundi gwe ogwasooka okukyalira mukulu we, Mohammed El Hamid, eyali asuubula ebintu mu bizinensi eyali emanyiddwa nga Pan Afric Impex. Yayagala nnyo eggwanga era n'asalawo okusigalayo.

Mohammed omuto yakola ne mukulu we okutuusa ku ntandikwa y’emyaka gya 1990 lwe yatandika kkampuni ye eyasooka eya Pan Afric Commodities, nayo nga bizinensi y’okusuubula ebintu. Mu 1997, yagula yiika z'ettaka 15 (6.1 ha) e Kawempe, mu bitundu by’e Kampala, gye yasengula ebyuma n’atandika okukola eŋŋaano. Oluvannyuma yagula ebyuma ebirala n’atandika okufumba emigaati n'eby'okulya ebiwoomerera 

Oluvannyuma, yatandikawo bizinensi y’entambula za loole, FIFI Transport Uganda Limited, gyeyamala n'atuuma Panafric Transport, ng'eno y’esinga okutambuza  ebintu mu bitundu by’obuvanjuba n’amasekkati ga Afrika", ng’erina ebikumi n’ebikumi by’emmotoka ennene ezitambuza mmotoka za Scania ne MAN prime movers ne tuleera entono

.  Emu ku kkampuni ze, eya Aya Investments, ye yakola wooteeri ya Pearl of Africa, Pulesidenti Yoweri Museveni gyeyatongoza mu 2017. Mu 2018, ekitongole kya *[[:en:Forbes|Forbes]]* kyassa Hamid ku lukalala lw'abavubuka 5 ba Millionaires abato mu Africa abalabwako 

## Era laba

* Olukalala lw'abantu abasinga obugagga mu Uganda
* Olukalala lwa banka mu Uganda
* Bbanka mu Uganda

## Ebiwandiiko ebikozesebwa
Robert Marie Gay

**Robert Marie Gay** (Yazaalibwa nga 22 Ogwolubereberye 1927 – náfa nga 29 Ogwomukaaga 2016) Yali Munnayuganda enzaalwa yé Canada nga munnaddiini mu Eklezia Katolika. Ye yali Omusumba owookubiri owéssaza lya Eklezia Katolika erya Kabale okuva mu 1996 okutuuka mu 2003.

## Obuvo bwe nÓbusaserdooti
Gay yazaalibwa mu kibuga Ottawa, Ontario nga 22 Ogwolubereberye 1927. Yeegatta ku kibiina ky’abaminsani kyÁbaminsane ekya Missionaries of Africa era nga 30 Ogwolubereberye 1954 yatuuzibwa ku Bwafaaza. Yaweereza nga Ssenkulu wékibiina kyÁbaminsane ekya Missionaries of Africa (White Fathers), okuva mu 1980 okutuuka mu 1986.

## Nga Omusumba
Gay yalondebwa Paapa John Paul II okubeera Omusumba nga 11 Ogwolubereberye 1996. Yayawulibwa era nátuuzibwa ngÓmwepisikoopi nga 9 Ogwokusatu 1996. Yatuuzibwa Kalidinaali Emmanuel Wamala, eyali Ssaabasumba wÉssaza Ekkulu erya Kampala, ng’ayambibwako Omusumba wÉssaza lyé Kabale eyawummula Barnabas Rugwizangonga Halem 'Imana, n'Omusumba wé Mbarara Kamuza Bakyenga. Omusumba Gay yawummula nga 15 Ogwokusatu, 2003.

## Okulwala n’okufa kwe
Gay yafa nga 29 Ogwomukaaga 2016 mu ddwaliro lya Passages Hospice, mu kitundu kyé Sherbrooke, mu Kibuga Quebec, e Canada, ku myaka 89.   

## Laba ne

* Abajulizi ba Uganda
* Obukatoliki bwa Roma mu Uganda

## Ebijuliziddwa

## Ebiwandiiko byébweru wa Waikipedia ebikozeseddwa

* Ebikwata ku Ssaza lya Klezia Katolika eryé Kabale
Peter Lwabi

**Peter Lwabi** muwi w'amagezi, musawo wa mitima mu baana mu ddwaaliro ly'e Mulago mu Kampala mu Uganda . Mu kiseera kye kimu akola ng’Omumyuka w’akulira ekitongole kya Uganda Heart Institute (UHI). Era akola nga akulira ekitongole ekijjanjaba omutima mu baana mu ssomero ly'obusawo erya Makerere University School of Medicine .    Era atuula ku lukiiko olufuzi olwa UHI. 

## Ebiwandiiko ebikozesebwa
Yabezi Kiiza

**Yabezi Kiiza** (20 Ogwolubereberye 1938 – 1 Ogw'omunaana 2016) yali munnayuganda munnabyabufuzi era yinginiya w'eby'okuzimba.  Yaweereza nga Katikkiro wa Bunyoro ow'omulundi ogwa 13, nga buno bumu ku bwakabaka mu Uganda obw'ennono, obukulemberwa Omukama Solomon Iguru I okuva mu 2009 okutuuka mu 2012. 

Kiiza yali yinginiya w’eby’okuzimba.  Yalondebwa okuba Omumyuka wa Katikkiro wa Bunyoro mu 2007.  Yafuuka Katikkiro w'Obwakabaka mu Gwokusatu gwa 2009 oluvannyuma lw'okugobwa kwa Katikkiro eyasooka, Emmanuel Aliba Kiiza. 

Kiiza yava ku bwa Katikkiro wa Bunyoro mu Gwolubereberye gwa 2012 ng’agamba nti eby’obulamu bwe tebikyatambula bulungi ng'asumbuyibwa obulwadde bwa  ssukaali ne puleesa.    Kiiza yawaayo ebbaluwa ye ey’okulekulira nga 5 Ogwolubereberye 2012, era n’awummula ofiisi ku nkomerero y'omwezi Ogwolubereberye. 

Yabezi Kiiza yafa obulwadde bwa sukaali ne puleesa mu ddwaaliro lya Masindi Kitara Medical Center e Masindi nga 1 Ogwomunaana 2016, ku myaka 78. 

## Ebiwandiiko ebikozesebwa
Ismail Katamba

**Ismail Katamba** (yazaalibwa (19 Ogwolubereberye 1987 ) munnayuganda omusajja Omusituzi w'obuzito , avuganya mu buzito bwa kkiro 62 era nga akiikirira Uganda mu mpaka z'ensi yonna. Yavuganya mu mpaka z’ensi yonna, ne mu mpaka z’ensi yonna ez’okusitula obuzito eza 2005 gyebuvuddeko. 

## Ebikulu ebivuddemu
Kampala YMCA

**YMCA esingannibwa mu Kampala** esangibwa e Wandegeya mu Kampala, Uganda . Ekizimbe kino kyazimbibwa mu 1962, era nga kirimu ekitongole ekitalina kakwate ku ddini wansi wekitongole kya YMCA Comprehensive Institute, etendeka eby’emikono . Ekisenge ekya wansi gyebkuyimba mu  Kampala, eyetongodde ku YMCA, etendekebwa okukola ebigezo  ABRSM . Ekizimbe ky’ebyenjigiriza ekipya, okumpi n’ekizimbe ekyasooka, kitundu ku ttendekero lino.

Yeegattira mu kibiina kya   Uganda YMCA nga kino kirina amatabi e Jinja, Mukono, Mbale, Mbarara, Kasese .

Ekitongole kino kigabanyizibwamu eby'enjigiriza mu   Pulogulaamu (ebibiina by’okwewummuzaamu ne Gala), Ekikula ky’abantu (okumanyisa abantu ku mukenenya n’ebirala), n’okuddukanya emirimu. Oludda lw’Ebyenjigiriza lukwata ku...

* Obwakituunzi
* Enzirukanya y'emirimu
* Eby'embalirira y'ebitabo
* Eby'obulambuzi
* Okusomesa abaana abato
* Eby'okufumba
* Oby'okutunga n'okwewunda
* Satifikeeti mu bizinensi ya Uganda
* Eby'obuwandiisi
* Okusoma ebya kompyuta
* Abakola ku mpapula z'okusabaza ebyamaguzi
* Okubuulirira abantu
* Eby'enzirukanya y’emirimu
* Eby'okwewunda

Mu kibangirizi kino era mulimu essomero lya baana abato, eriddukanyizibwa ng’ekitundu ku ttendekero lino, n’ebifo ewategekerwa eby’emizannyo.

## Ebijuliziddwamu

* *Magazini ya Y-Eddoboozi*, 2005

## Ewalala woyinza okubigya

* Omuko ku mukutu gwa Uganda YMCA
* Omukutu omutongole ogwa YMCA Kampala
Mark Kiyimba

**Mark Kiyimba** minisita wa Uganda Unitarian Universalist era omulwanirizi w'eddembe ly'aba LGBT mu Uganda . Yemutandisi  era akulembera ekkanisa ya Unitarian Universalist Church of Kampala, Uganda;  ekkanisa eno eddukanya ekifo kya bamulekwa n’essomero ly’abaana abalina akawuka ka siriimu awamu n'abafiiriddwa abazadde baabwe olw’obulwadde buno. 

## Okulwanirira eddembe ly’obuntu
Abadde awakanya nnyo ebbago lya Uganda erya Anti-Homosexuality Bill ; mu 2010, yategeka olukung'aana ( olwatuula nga Ogw'okubiri 14) lwe yatuuma "Standing on the Side of Love: Reimagining Valentine's Day", okuwakanya ebbago lino.   Okuwakanya kwe akututte mu Amerika, ng’anoonya obuwagizi eri omulimu gwe.

## Okumanyibwa
Ekibiina ekigatta eby'enjigiriza mu ggwanga kyamuwa engule yaakyo eya Virginia Uribe Award mu 2012 olw’obukulembeze obuyiiya mu ddembe ly’obuntu.

## Ebijuliziddwa

## Ebisingawo okusoma

*  

* Obulamu Obupya Uganda
Mulumba Ivan Matthias

**Ivan Matthias Mulumba** muwandiisi Munnayuganda era mubalirizi w'ebbeeyi y'ebyettako n'ebizimbe. Ye muwandiisi w'ebitontome bibiri ebikuŋŋaanyiziddwa, *Poetry in Motion*  ne *Rumblings of a tree*, n'olugero, *The Honking*. Omulimu gwe gwafuluma mu *The Kalahari Review*, Reader's Cafe Africa, Africa Book Club, *Munyori* literary journal, *Lawino-magazine*, ne *Sooo Many Stories*. Yasunsulwa mu mpaka za Young Achievers Awards eza 2018.

## Obuto bwe n’okusoma kwe
Mulumba yazaalibwa mu Disitulikiti y’e Masaka mu Masekkati ga Uganda eri bazadde be Gerald Jjagwe ne Dorothy Namakula Jjagwe. Kitaawe yali akola gwa kubalirira miwendo gy'ettaka n'ebizimbe ate nnyina ng’addukanya edduuka ly’ebitabo. Edduuka ly’ebitabo erya nnyina bwe lyaggalwawo, ebitabo byaterekebwa awaka, ekintu ekyayingiza Mulumba okusoma ng’akyali muto era ne kimuleetera okwagala okunyumya emboozi.

Yasomera ku Bishop Ddungu Boarding Primary School, Blessed Sacrament Kimaanya Primary School, St. Henry's College Kitovu, n'oluvannyuma ku Makerere University, gye yafunira diguli esooka eya Bachelor of Science mu Land Economics.

## Okuwandiika
Ebitontome bya Mulumba ebyasooka, *Poetry in Motion*, byayitibwa "an enterprising first" ekibiina kya Africa Book Club.

*[[:en:Daily_Monitor|Daily Monitor]]* yakiyita "ekitabo ekikuŋŋaanyiziddwa ekiwandiika emitendera egisooka egy'omutontomi, era nga kyogera ku nzikiriza, obumanyirivu n'endowooza ezimu mu bantu".

Emboozi ye "Chasing my tail" ye yakwata ekyokubiri mu mpaka z'okusoma ebimpimpi eza Africa Book Club ezaaliwo mu Gwekkumi 2013. Emboozi endala, "Into the Bush", y'emboozi eyawangula mu Gwekkumineebiri 2013 mu mpaka ze zimu eza buli mwezi.

Omulimu gwe era gubadde gufulumira ku mukutu gw’ebitontome ogwa Pan-African Badilisha Poetry Radio.

## Byakoze

### Ebitabo

* 

### Emboozi ennyimpi

* Blank walls: Obwenyi bw'emirimago. Uganda: Mattville Publishing House. 2020.  ISBN&nbsp;

### Ebitontome ebikuŋŋaanyiziddwa

* 

* 
* 

### Ebitontome

* "Children of the Wind", "Listen", "Froth", in 
* "Doorway", in 
* "Urchin" and "Naked thief", in 
* "Mary has a ball", in 
* "My Palestine", and "When nobody is watching" in *Badilisha Poetry - Pan African Poets* (2016)
* "Until I See No More", "Light" and "Such A Thief " in *Kalahari Review* (2015)
* "Forever Gone" in *Sooo Many Stories* (2015)
* "Shamim", "A Memory", "Breathe", "The love of my life" and "Rumblings of a tree" in *Munyori* literary journal (2014)
* "Chicken Fight, and Enough" in *The Kalahari Review* (2014)
* "Trumpeter, and Void" in *The Kalahari Review* (2013)

### Ebitontome ebimpi

* "Into the Bush" and "Chasing my tail", in 
* "Jar of misfortune" in *Lawino* (2015)
* "Blank walls" in *The Kalahari Review* (2014)
* "Into the darkness" in *Reader's Cafe Africa* (2013)

## Engule n'okusiimibwa

* Yasunsulwamu okuvuganya mu mpaka za Young Achievers Awards eza 2018.

## Ebijuliziddwa

## Ebujuliziddwa wabwe wa Wikipedia

* "NoViolet Bulawayo: Buli kye nfulumya kya Africa | Dispatches from Kampala by Bwesigye Bwa Mwesigire".
George Wilberforce Kakoma

**George Wilberforce Kakoma** (yazaalibwa nga 27 Ogwomusanvu 1923 – 8 Ogwokuna 2012) yali muyimbi Munnayuganda eyayiiya era n'awandiika oluyimba lwe ggwanga Uganda "Oh Uganda, Land of Beauty". Oluyimba lwe lwasooka okukubibwa mu lujjudde Bandi ya Poliisi nga ekulemberwa Omwami Moon mu Gwekkumi nga 9, 1962 ku bijaguzo by'olunaku lw'ameefuga ga Uganda. Yawebwa akasiimo nga omuntu ka shs. 2,000 okuva ewa Ssaabaminisita Milton Obote olw'omulimu gwe.

## Obuto bwe n'okusoma kwe
Kakoma yazaalibwa mu 1923 mu maka ga Semu Kyasooka Kakoma, Katikkiro w'e Gombolola ne Solome Mboolanyi Kakoma mu kitundu kati ekiyitibwa Disitulikiti y'e Wakiso era town council y'e Mengo mu Uganda. Yasomera ku ssomero lya Mengo Primary School n'oluvannyuma ku King's College Budo, gye yali mukoddomi wa Sir Edward Mutesa II. Yali mmemba wa kkwaaya omujjumbize era nga muzannyi wa mizannyo nnyo mu biseera bye eby’okusoma. Yasoma eby'okuyimba ku Royal Conservatory of Music e Nairobi n'oluvannyuma ku Royal College of Music e London, nga tannagenda mu maaso n'okusoma mu University of Durham mu Northern England. Yatikkirwa ku ttendekero ly'ennyimba erya Trinity College of Music ne Durham University.

George Wilberforce Kakoma yaleka abaana, abazzukulu n’abazzukulu b'abazzukulu.

## Emirimu gye

Nga Uganda tennafuna bwetwaze, obukiiko obutono busatu bwatandikibwawo okukola ku kutondawo obubonero bw'eggwanga lya Uganda. Akakiiko akatono ak’okutondawo oluyimba lw’eggwanga kakubirizza Bannayuganda okuleeta ebiteeso byabwe.

: *"Oluyimba lwalina okuba nga lumpi, teruyimbibwangako, lwamulembe, lw'akitiibwa,  nga lutendereza n'okwesunga ebiseera eby'omu maaso. Lwalina okuwandikibwako amaloboozi ana aga bulijjoo -soprano, alto, tenor ne bass,"* Kakoma bwe yategeeza mu mboozi ey'akafubo.

Mu Gwomusanvu 1962, akakiiko kaalonda oluyimba lwa Kakoma. Kyamutwalira olunaku lumu okuyiiya oluyimba n'okuwandiika ebigambo by'alwo "Oh Uganda, Land of Beauty".

Kakoma yakola nga omusomesa w'eby'okuyimba mu Disitulikiti y'e Masaka . 

## Engule
Kakoma yafuna engule nnyingi, omuli n’omudaali gw’Ameefuga g’Eggwanga mu 2010. Ng’oggyeeko oluyimba lw’eggwanga, yayambako mu kuyiiya oluyimba lwa East African Community mu 2005. Yayiiya n’oluyimba lw’ekitongole ky’ebisolo by’omu nsiko ekya Uganda Wildlife Authority.

## Obulamu bw'oluvannyuma n’okufa kwe
Kakoma yafa ku Paasika nga 8 Ogwokuna, 2012 e Kampala mu bitundu by’e Kololo, ng’alina emyaka 89.

## Ebitabo ebifulumizibwa

* George W. Kakoma, *Songs from Buganda*, Univ. of London Press, London 1969, 

## Ebijjuliziddwa

## Ebijuliziddwa wabweru wa Wikipedia
* Article in New Vision
* Listen to "Oh Uganda, Land of Beauty" (instrumental version) on BBC Uganda country profile
Benon Mutambi

**Benon Mugisha Mutambi** munnayuganda omukugu mu by’enfuna era omukozi wa gavumenti, abadde muwandiisi ow’enkalakkalira mu minisitule y'ensonga z'omunda mu Uganda okuva mu Gwekkuminebiri 2016.   Nga tannalondebwa mu minisitule y’ensonga z’omunda mu ggwanga, yali akulira ekitongole kya Electricity Regulatory Authority (ERA), ekitongole kya gavumenti ekivunaanyizibwa ku kulungamya emisolo egiweebwa ku masannyalaze mu Uganda.  

## Eby'abyayita  n’obuyigirize
Yasomera mu yunivasite y’e Makerere, n’atikkirwa diguli eyookubiri mu by’enfuna n’ebibalo. Diguli ye ey'okubiri mu bya Sayansi yagifunira mu yunivasite y'e Zimbabwe . Era alina degree mu by’obufirosoofo mu by’enfuna, eyamuweebwa yunivasite y’e Makerere. 

## Omulimu
Emabegako yasomesa eby'enfuna n'ebibalo ku mutendera gwa yunivasite mu Uganda. Yakolera mu Bank ya Uganda enkulu okumala emyaka mwenda, mu bitundu by'enkola y'ensimbi, enkola z'ebitongole eby'ebweru, n'okwegatta kw'ebitundu. Neyeegatta ku ERA mu 2004. 

Okuva mu 2004 okutuuka mu 2011, yakola ng'akulira okulungamya eby'enfuna mu ERA. Mu 2011, yalondebwa nga Senkulu w' ekitongole ki Electricity Regulatory Authority (ERA) mu Uganda.    

Mu Gwekkuminebiri 2016, Dr. Mutambi yalondebwa okuba Omuwandiisi ow’enkalakkalira mu minisitule y’ensonga z’omunda mu Uganda, era mu kitongole kya  Electricity Regulatory Authority, yasikizibwa Yinginiya Ziria Tibalwa Waako . 

## Obuvunaanyizibwa obulala
Dr. Benon M Mutambi mufumbo. 

## Era laba

* Umeme
* UEGCL
* UETCL
* UEDCL

## Ebiwandiiko ebikozesebwa
Margaret Tumusiime

**Margaret Tumusiime** (yazaalibwa nga 20 Ogwomukaaga 1962) mukubi wa busaale mu Uganda . Yakiikirira Uganda mu kukuba obusaale mu mizannyo gya Olympics egy’omusana mu 2000 e Sydney mu Australia.

## Omulimu
Tumusiime yatandika okukuba obusaale mu 1994 ne mukwano gwe Omucanada.  Muganda we Gertrude Mwera ne mukwano gwe omulala baalekera awo okuzannya omuzannyo guno oluvannyuma lw'omwaka.

Tumusiime yayitamu okuzannya emizannyo gya Afrika yonna mu 1995 .

Yamalira mu kyamusanvu mu mpaka za All-African Championships mu 1999. Kino kyali kitegeeza nti yayitamu okugenda mu Olympics ez’omusana mu 2000 era bw’atyo n’afuuka omukazi omuddugavu eyasooka okukuba obusaale okuvuganya mu mizannyo gya Olympics.

Mu mizannyo gya Olympics, Tumusiime yafuna obubonero 474 mu lawundi y’ensengeka n’amalira mu kifo kya 64 ku 64. Mu lawundi ya 64 yakubiddwa goolo 164 ku goolo 124 eri  Kim Soo-nyung eyakwata ekifo eky’okuntikko.

Mu 2004, yayitamu ku ky'omutendesi ow’omutendera ogw’okusatu.

Mu 2008, yamalira mu kifo kyamwenda mu kusunsulamu mu bagenda okuzannya Ssemazinga mu Olympics era n’alemererwa okuyitamu.

## Ebiwandiiko ebikozesebwa

## Ebiyungo eby’ebweru
Imperial Royale Hotel

**Imperial Royale Hotel** Wooteeri mu Kampala, ekibuga ekikulu ekya Uganda.

## Gyesangibwa
Wooteeri ya Imperial Royale esangibwa ku luguudo lwa Kintu, ku Lusozi Nakasero, mu mutima gw'ekimu ku bitundu bya Kampala eby'enjawulo. Ebifo ebiriraanyewo mulimu Kampala Sheraton Hotel, Kampala Serena Hotel ey'omutindo gwa munyenye 5 ne Kampala Speke Hotel. Ensengeka za wooteeri ya Imperial Royale ze zino:00 19 08N, 32 35 08E (Latitude:0.3189; Longitude:32.5854).

## Okulambika okutwaliza awamu
Wooteeri eno yaggulwawo mu 2007, mu biseera by’olukiiko lw’abakulira Gavumenti eziri mu Commonwealth mu 2007, olwatuula mu Kampala mu Gwekkuminoogumu 2007. Wooteeri eno ye yakola ng’ekifo ky’amawulire mu lukiiko luno. Wooteeri eno erimu ebisenge 275, nga kuliko n’ebisenge ebineene eby'enjawulo kkumi (10). Eriko paakingi ennene wansi w’ekizimbe, emala okusuza emmotoka 600. Wooteeri ya Imperial Royale Hotel kifo kimanyikiddwa nnyo mu kutegekeramu enkiiko. Ekifo ekinene mu wooteeri eno kye kifo awakwatibwa firimu z’empaka za Zain Africa Challenge.

## Obwa nnanyini
Wooteeri eno emu kwezo eziri mu kibiina kya Imperial Hotels Group ekirina wooteeri ssatu mu Kampala n'endala ssatu mu Entebbe. Okusinziira mu Gwomusanvu 2014, wooteeri n’ebizimbe by’ekibiina kino, mulimu bino wammanga:

; Kampala, Uganda

* Imperial Royale Hotel
* Grand Imperial Hotel
* Equatoria Shopping Mall

; Entebbe, Uganda

* Imperial Botanical Beach Hotel
* Imperial Resort Beach Hotel
* Imperial Golf View Hotel

## Laba ne
 

* Imperial Hotels Group
* List of tallest buildings in Kampala

## Ewalala w'osobola okubijja

* Hotel Homepage
* Overview at Hotelsinuganda.com
* Overview of Kampala Hotels at Ugandatravelguide.com

## Ebifaananyi

* Photo of Imperial Royale Hotel in 2007

## Ebijuliziddwa
Manuel Pinto

**Manuel Pinto** (25 Ogwekkuminebiri 1938 – 14 Ogwokuna 2008) yali mmemba wa Palamenti ya Uganda gye yaweereza ku bukiiko n’obukiiko bw’amateeka obw’enjawulo, yali minisita wa gavumenti okuva mu 1993 okutuuka mu 1995 era nga ye dayirekita omukulu eyasooka mu kakiiko akakola ku mukenenya mu Uganda okuva mu 1992 okutuuka mu 1995. Pinto yali Musikawutu omukulu owa Uganda era nga yaweereza nga Ssentebe w'akakiiko ka Africa Scout Committe.

## Ebyayita
Yafiira Nsambya oluvannyuma lw’okugwa ku kabenje k’emmotoka. 

Mu 2003, Pinto yaweebwa omudaali gwa *[[:en:Bronze_Wolf|Bronze Wolf]]  ogwa* 297, ekitiibwa kyokka eky’ekitongole ky’ensi yonna eky’ekibiina ky’abasikawutu, ekyamuweebwa akakiiko k’ensi yonna ak'abasikawutu olw’obuweereza obw’enjawulo eri Obusikawutu mu nsi yonna. 

## Ebiyungo eby’ebweru

## Ebiwandiiko ebikozesebwa
Kagayi Peter

**Peter Kagayi** munnayuganda Mutontomi  Munnamateeka  era Musomesa.  Muwandiisi w’ebitontome ebiwerako okuli eky'omutwe gwa 'That Morning and other poems .  Aweerezza ng'omukwanaganya w'olulimi olungereza mu kibiina ky'abawandiisi ekya Writivism,    era Pulezidenti w'ekibiina kya The Lantern Meet of Poets . 

## Ebyayita n’obuyigirize
Kagayi yazaalibwa Alimwingiza David ne Namusobya Ruth mu Disitulikiti y’e Jinja mu Uganda,   Yatikkirwa diguli ey'okubiri mu mateeka mu yunivasite y'e Makerere .  

Y'omu ku batontomi abakulembedde mu kutontoma mu Uganda .  Atontoma n'ekibiina kya The Lantern Meet of Poets  era yakolako ekivvulu ky'ebitontome yekka, ekya "The audience must say Amen".  Ye mutandisi era omukuumi w'omukutu gw'ebitontome, ogwa "The Poetry Shrine", ogutegekebwa mu National Theatre mu Kampala .  Ekitabo kye, *The headline that morning and other poems*, kyafulumizibwa mu 2016.  Kagayi yoomu kubawandiika era abayimbira mu Kitara Nation, ekibiina ky’abawandiisi n’abazannyi mu Kampala. Ekibiina kino era kirimu abatontomi bannayuganda okuli Daniel Omara, Fahima Babirye, Hawa Nanjobe, Andrew Tuusah ne Begumya Rushongoza.

## Emirimu

### Ebitontome ebifulumiziddwa

*

### Ebitontome

* "In 2065".
* ""Last night I told a stranger about you"

## Ebiwandiiko ebikozesebwa
John Baptist Odama

**John Baptist Odama** (yazaalibwa nga 20 Ogwomusanvu 1947) musumba w’Awabakatoliki Munnayuganda era nga yaweereza nga Ssaabasumba w'ssaza ekkulu ery’e Gulu, mu Uganda, okuva nga 2 Ogwoluberyeberye 1999 okutuusa lwe yawummula olw’emyaka gye nga 22 Ogwokusatu 2024. Nga tannatuuka awo, okuva nga 23 Ogwokubiri 1996 okutuuka nga 2 Ogwoluberyeberye 1999, ye yali omusumba w’essaza ly’ekereziya katolika e Nebbi, mu Uganda. Yalondebwa Paapa John Paul II okubeera omusumba. Yatukuzibwa n’atuuzibwa e Nebbi nga 26 Ogwokutaano 1996. Nga 2 Ogwokubiri 1999, Paapa yamukyusa n’amutwala e Gulu n’amulonda nga Ssaabasumba Metropolitan eyo. Okulekulira kwe olw’emyaka kwakkirizibwa Paapa Francis nga 22 Ogwokusatu 2024. Bwe yali mu kuwummula, yaweerezaako ng’Omuddukanya w'Obutume mu busumba bw’e Gulu okuva nga 22 Ogwokusatu 2024 okutuuka nga 12 Ogwomusanvu 2024.

## Obuvo bwe n’obusaserdooti
Odama yazaalibwa ku kyalo Riki-Oluko, mu Disitulikiti y’e Arua leero, mu kitundu kya West Nile, mu Bukiikakkono bwa Uganda nga 29 Ogwomukaaga 1947. Yatuuzibwa nga Omusaserdooti mu busuumba bw’e Arua, nga 14 Ogwekkuminebiri 1974, mu Lutikko y’e Arua, Omusumba Angelo Tarantino, Omusumba w’e Arua. Yaweereza nga Omusaserdooti w'essaza ly'e Arua okutuusa nga 23 Ogwokubiri 1996.

## Nga Omusumba
Nga 23 Ogwokubiri 1996, Paapa John Paul II yalonda Odama nga omusumba. Yatuzibwa ng’Omusumba w’Obusumba bw’Abakatuliki obw’e Nebbi, nga 26 Ogwokutaano 1996, n’aweereza mu kifo ekyo okutuusa nga 2 Ogwoluberyeberye 1999.

Nga 2 Ogwoluberyeberye 1999, yalondebwa okuba Ssaabasumba w’essaza ly’e Gulu ery’Abakatuliki, nga ye musumba w’Ekikatoliki eyasooka okuweereza mu kifo ekyo; kubanga Essaza eryo yatondebwawo ku lunaku lwe lumu lwe yatuuzibwa.

Odama yali ssentebe w’ekibiina ky’enzikiriza ez’enjawulo ekimanyiddwa nga *Acholi Religious Leaders Peace Initiative* (ARLPI), okuva mu 2002 okutuuka mu 2010. Ekibiina kino kyali kyenyigira mu kaweefube w’okuzza emirembe mu Bukiikakkono bwa Uganda. Ng’omukulembeze w’ekibiina kino, Odama yasisinkana Joseph Kony n’abakulembeze abalala ab’eggye lya Lord’s Resistance Army n’abatabaganya ne Gavumenti ya Uganda. ARLPI yafuna ekirabo kya Niwano Peace Prize mu 2004. Odama era yali mu nteeseganya za Juba mu 2006-08 wakati w’enjuyi zombi mu South Sudan.

Ssaabasumba Odama y'aliko ssentebe w'Olukiiko lw'Abasumba mu Uganda okuva mu 2010.

## Obuvunaanyizibwa obulala
Okuva mu Gwoluberyeberye 2020, Ssaabalabirizi Odama ye Chancellor wa Uganda Martyrs University, yunivasite ey’obwannannyini eyeegattira ku kkanisa ya Roman Catholic Church mu Uganda era nga kampasi yaayo enkulu eri mu Disitulikiti y’e Mpigi, Uganda.

## Laba ne

* Obukatoliki mu Uganda
* Abajulizi ba Uganda

## Ebijuliziddwa

## Olukangaga lw'okuddiriragana mu buweereza

## Ebijuliziddwa wabweru wa Wikipedia
Kalidi Batuusa

**Kalidi Batuusa** (yazaalibwa nga 25 Ogwekkunagumu 1986) musajja munnayuganda Omusituzi w'obuzito, avuganya mu buzito bwa kkiro 77 era nga akiikirira Uganda mu mpaka z'ensi yonna. Yeetaba mu mizannyo gya Commonwealth egya 2010 mu mpaka za kkiro 77 . 

## Empaka ennene

## Ebiwandiiko ebikozesebwa
Kassim Nakibinge

**Kassim Nakibinge** musuubuzi era mukungu wa bbanka mu Uganda . Yakulira enzirukanya y'emirimu eya bulijjo  era omukulembeze owokuntikko owa bbanka ya Cairo International Bank, bbanka y’ebyobusuubuzi mu ggwanga. 

## Obuvo bwe n’obuyigirize bwe
Yazaalibwa mu ttundutundu lyomumassekkati ga  of Uganda nga mu 1966. Kitaawe ye Badru Kakungulu (yafa 1991), taata omuto owa Muwenda Mutebi II, kabaka wa Buganda afuga (okuva mu 1993). 

Yasomera mu Kabojja Preparatory School ne Savio Junior School ku kusoma kwe okwa pulayimale. Yasomera mu St Mary's College Kisubi ku kusoma kwe okwa  siniya eyokuna ne Kibuli Secondary School ku kusoma kwe okwa  siniya eyomukaaga . Yaweebwa ekifo ku yunivasite ya United States International University e San Diego mu California okusoma enzirukanya ya bizinensi ,n’atikkirwa ne ddiguli esooka mu nzirukanya ya bizinensi. Yagenda ku mutendera gw'ebyenjigiriza ebya waggulu oguddako ku yunivasite ya Wales mu Cardif, natikkirwa ddiguli ey'okubiri eyokwongera okukuguka mu nzirukanya ya bizinensi, ng’essira yalissa ku bya nsimbi.  Mu 2014, yunivasite ya Lahore mu Pakistan yamuwa diguli ey’ekitiibwa kya dokita mu kusiima omulimu gwakoze mukutumbula ebyenjigiriza by’Abasiraamu mu Uganda. 

## Emirimu gye
Mu 1989, yeegatta ku Bbanka enkulu eya Uganda (Bank of Uganda) ng’omukungu wa bbanka, n’akolerayo okutuusa lwe yawummula mu 2005 ng’omukungu omukulu mu bbanka ( Principal banking officer). Awo yeegatta ku Tropical Bank ng’akola nga akulira enzirukanya y'emirimu (Managing director)  era oluvannyuma n’aweereza nga akulira enzirukanya y'emirimu owokuntikko (Executive managing director ), n’alekulira ekitongole ekyo mu 2013.  Mu Mwezi ogwokubiri  2016, yalondebwa okuba nga akulira enzirukanya y'emirimu  mu Cairo International Bank. 

## Ebirala by’olina okulowoozaako
Aweereza  nga "jajja " w'abasiraamu mu Uganda.  Nakibinge taata mufumbo. 

## Laba ne

* Olukalala lwa bbanka mu Uganda
* Entereka y'ensimbi mu Uganda

## Ebijuliziddwa

# 
# 
# 
# 

## Ebijuliziddwa wabweru wa wikipedia

* Ekibanja ky'omutimbagano ekya bbanka ya Cairo Internationa Bank [permanet dead link]
Eridard Nsubuga

**Eridard Kironde Nsubuga**  mulabirizi omukulisitaayo /omuplotesitante aweereza mu Uganda :  abadde Mulabirizi wa Luweero okuva mu 2015. 

Nsubuga yasomera ku yunivasite ya Gloucestershire. Aweerezza  mu  Gloucestershire ne Luweero gye yaweerezaako nga Provost wa Lutikko ya Makko omutuukuvu, era ssaabadinkoni wa Ndejje.  Yatukuzibwa ng’omulabirizi nga 17 Omwezi ogwokutaanao  2015,  ku Lutikko ya Makko omutukuvu,  Luweero. 

## Ebijuliziddwa

# The Independent (Uganda)
# Anglican Communion News Service — Two new bishops for the Church of Uganda (Accessed 14 December 2021)
# Church of Uganda
Eno Beats

**Enoch Kisakye** (yazaalibwa mu mwezi gw'okuna 26, 1991), amanyiddwa ennyo nga **Producer Eno Beats**, pulodyusa w'ennyimba mu Uganda . Ono ye nannyini kkampuni ya Eno Beats Production Limited esangibwa e Makindye mu Kampala . Eno akoze n’abayimbi abasinga amanyi mu Uganda omuli Bebe Cool, DR Jose Chameleone, Sheebah Karungi, Eddy Kenzo,  n’abalala. Yali omu ku basunsulwa mu mpaka za All Africa Music Awards 2018 nga pulodyusa eyasinga okukola edodoozi ly'oluyimba era nawangula HIPIPO MUSIC AWARDS nga pulodyusa w'oluyimba eyasinga omwaka ogwa 2018. Yakola Stani Tonkema olwa Sheebah Karungi, Tatizo eya Chameleone, Katono eya Bebe Cool . Wankona bya Sheebah Karungi

## Engule

* ENGULE YA HIPIPO MUSIC AWARDS ey'omwaka gwa 2018: Omufulumya w'amaloboozi g'ennyimba ow'omwaka 

## Ebiwandiiko ebikozesebwa
Maurice Mugisha

**Maurice Herbert Mugisha**, munnamawulire, omuweereza w'amawulire era omukungu w'ebitongole omunayganda akola ng'omumyuka wa maneja wa kkampuni y'amawulire eya gavumenti eya Uganda Broadcasting Corporation (UBC), okuva mu mwezi ogw'ekkumi mu mwaka gwa 2018. 

## Okusoma kwe
Alina ddiguli mu by'okuddukanya bizinensi, eyamuweebwa essomero lya Makerere University Business School (MUBS), mu divizoni y'e Nakawa mu Kampala, ekibuga ekikulu ekya Uganda, mu mwaka gwa 2003. 

## Omulimu
Mugisha bweyali yakava ku yunivasite ttivvi ya *WBS*, (tekyaliko) yamuwa omulimu gw'obusasi w’ebyemizannyo mu mwaka gwa 2023.  Mu mwezi ogw'omwenda mu mwaka gwa 2006, yava ku ttivvi ya WBS neyegatta ku NTV Uganda eyali yaakatandikibwawo ng'esinziira ku wooteeri ya Kampala Serena.  Okumala ekiseera, omwaka gwa 2011 nga tegunatuuka, yasembebwa nakola ku ttivvi ya NTV Kenya e Kenya ey'oluganda ku ya wano. 

Yatandika nga omusomi w'amawulire mu mwaka gwa 2006, yalinyisibwa n'atuuka ku kifo ky'akulira ateekateeka amawulire agalagibwa ku mpewo mu kiseera we yaviira ku ttivvi eno mu mwezi ogw'ekkumi mu mwaka gwa 2018. Oluvannyuma yaweebwa omulimu ekitongole kya Uganda Broadcasting Corporation ng'omumyuka w'akikulira.   

## Amaka
Mugisha mufumbo eri Irene Birungi nga munnabizinensi omunnayuganda, omuweereza ku ttivvi era omuwandiisi ow'ekyama mu ofiisi y'omukulembeze w'eggwanga mu Uganda, Yoweri Kaguta Museveni, okuva mu mwezi ogw'omwenda mu mwaka gwa 2017.  Bombi bazadde ba mwana omu omulenzi (okuva ku mukwano ogwasooka ku ludda lwa Birungi), n'abawala babiri be balina bombi. 

## Ebirala by’olina okulowozaako
Maurice Mugisha y’omu ku batandikawo, era akola nga dayirekita mu kkampuni ya *All Round Consult*, ekola ku by’okwebuuza ku by’amawulire n’enkolagana y’abantu mu kitundu ky’e Bukoto mu Kampala, ekibuga ekikulu ekya Uganda. 

## Ebiwandiiko ebikozesebwa
Joshua Baraka

**Joshua Baraka** (yazaalibwa nga 13 omwezi ogw'ekkumi n'ebbiri mu mwaka gwa 2000 e Kawempe )   muyimbi wa Uganda  era pulodyusa wa nnyimba . Yafuna ettutumu oluvannyuma lw'okufulumya "Nana" mu mwaka gwa 2023.  Mu mulimu gwe ogw'okuyimba, afulumiza alubaamu ezisoba mu kkumi, omuli *Baby Step, Belinda,* ne *Sana* .  

## Obuto bwe n’okusoma kwe
Joshua Baraka yazaalibwa nga 13 omwezi gw'ekkumi n'ebbiri mu mwaka gwa 2000, eKawempe, mu disitulikiti y’e Kampala   eri taata we omunna Kenya ne maama omunnayuganda.  Pulayimale yagitandikira mu masomero ag'enjawulo nga tannagimaliriza ku Kitante Primary School. Oluvannyuma yasomera mu ssomero lya Makerere College School okusoma eddaala lya wansi erya O oluvannyuma nagenda ku ddaala lya waggulu erya A ku Mengo Senior School.   

## Omulimu
Joshua Baraka munnayuganda omuyimbi, omuwandiisi w'ennyimba era omukubi w'ebivuga eby'enjawulo.  Omuziki gwe gulimu ebikka nga Afrobeat, R&B, dancehall, ne Amapiano. 

### Omulimu gwe ogwasooka ne alubaamu y'ennyimba entonotono (2021) .
Baraka okwagala ennyimba kwatandika mu myaka emito, nga asikirizibwa maama we, eyali omukulembeze w’okusinza. Yayiga okukuba ebivuga nga enanga ne gitta. Mu mwezi ogw'omunaana mu mwaka gwa 2021, yafulumya alubaamu okwali ennyimba entonotono eyasooka okwali, *Baby Steps*, pulojekiti eno kwaliko ennyimba nnya nga kuno kwekwali oluyimba **"Be Me."** 

### Okumuggulirawo akaggi ne "Nana" (2023)
Mu mwaka gwa 2023, Baraka yafulumya oluyimba **"Nana,"** olwakwata abantu omubabiro era ne lulabikira ku nkalala z'ennyimba mu Uganda n'amawanga amalala mu buvanjuba bwa Afrika. Oluvannyuma lw’obuwanguzi bw’oluyimba luno, yafulumya alubaamu endala okwali ennyimba entonotono eyitibwa *Growing Pains*, nga muno mwe mwali okukolagana n’omuyimbi Magixx ow’e Nigeria n’omuyimbi Omuna Ghana Yaw Tog . 

### Omulimu ogwaddirira (2024–kati)
Mu mwaka gwa 2024, Baraka yagaziya alubaamu ya *Growing Pains* n’agifuula ey’omulembe bweyayongerako ennyimba empya. Ezimu ku zeyayongerako kuliko **"Alone,"** oluyimba olw'ekika kya Amapiano wamu n'omuyimbi wa South Afrika Nkosazana Daughter .

Baraka era yalondebwa ng’omuyimbi **wa [[:en:Spotify|Spotify]] RADAR Africa**, pulogulaamu egenderera okutumbula abayimbi ba Africa abavaayo. Yalangirira enteekateeka z'okufulumya alubaamu y'ennyimba empanvu ejudde mu mwaka gwa 2025. 

## Ennyimba ez'enjawulo ne alubaamu zalina

### Alubaamu z'ennyimba

* *Baby Steps* (2021)
* *Growing Pains* (2023)
* *Growing Pains (Deluxe)* (2024)
* *Recess* (2024)

### Alubaamu y'ennyimba entonotono

* *Growing Pains (Yali butereevu)* (2024)

### Ennyimba ezetengeredde

* "Nana" (2023) 
* "Dalilah" featuring Axon(2023)
* "Dalilah II" featuring Axon (2024)
* "Lonely" (2024)
* "Touch Me" (2024)
* "Digii IV" (2024)
* "Falling in Love" (2024)
* "Wrong Places" (2025)

### Ennyimba zakoze n'abayimbi ablala

* "Nayomi" – Mun*G (2024) 
* "Touch Me" – Krizbeatz ne FAVE (2024)

## Ebiwandiiko ebikozesebwa
Edward Katongole-Mbidde

**Edward Katongole-Mbidde** munnayuganda omusawo , munnabyanjigiriza, era mukugu munkebera n'enzijanjaba ya kkookolo . Ono yaliko omukulembeze owokuntikko                ow'Ekitongole kya Uganda Ekinoonyereza ku Buwuka Obusirikitu  .    

## Emirimu gye
Mbidde yatandika okukola ku Ddwaliro lya Uganda erijjanjaba Kkookolo mu Mwezi ogwokutaano 1974.  Ku ntandikwa y'a 1980, enteekateeka zakolebwa Mbidde okutandika  okukulemberamu  kaweefube ku ddwaliro lya kkookolo (UCI) ng'ali wamu ne gweyaddira mu bigere Charles Olweny . Wabula mu 1982, Olweny yava mu Uganda mu ngeri etaasuubirwa , n’agenda mu buwanganguse era ne yeegatta ku Kitongole ky'Ebyobulamu eky'Ensi yonna mu Zambia  . Mbidde yakitwala mu maaso ng'omukulembeze awatali  kukwasibwa bukulembeze mu butongole.  Okuva mu 1982 okuyita mu 2004, Mbidde yeeyali omusawo wa kkookolo yekka mu ddwaaliro lyokka erya kookolo mu Uganda.   Yaweereza ng'omukulembeze owokuntikko ow'Eddwaliro lya Uganda erijjanjaba Kkookolo (UCI) okutuusa mu 2004.  

## Laba ne

* Eddwaliro lya Uganda erijjanjaba  Kkookolo
* Ebbanguliro ly'obujjanjabi erya yunivasite ya Makerere

## Ebijuliziddwa

# 
# 
# 
# 
# 
# 
# 
# 

## Ebijuliziddwa wabweru wa wikipedia

* Ekibanja ky'omutimbagano eky'ekitongole kya Uganda ekinoonyereza ku buwuka obusirikitu
Uganda Green Party

**Uganda Green Party** kibiina kya byabufuzi ekyakiragala  mu Uganda ekiwagira okukuuma obutonde bw’ensi, n'okukuuma enkulaakulana mu ggwanga ey'ebibiina by'obufuzi eby'enjawulo.  

## Ebikikwatako

## Laba nebino
 

* Ekibiina ekikuuma obutakozesa bubi byabutonde
* Entambula y’obutonde bw’ensi
* Eby'obufuzi ebya kiragala
* Olukalala lw’ebibiina ebikuuma obutonde bw’ensi
* Okuwagira embeera okumala akabanga
* Enkulaakulana ey’olubeerera

## Ebijulizidwaamu

## Ewalala w'oyinza okubigya

* Ebibiina by’obufuzi ebyawandiisibwa mu kakiiko k’eby'okulonda mu Uganda
Eriabu Lugujjo

**Eriabu Lugujjo** yinginiya w'amasanyalaze, mu mu yunivasite era mukulembeze wabyanjigiriza . Mu kiseera  y'amyuka ccansala wa yunivasite ya Ndejje, yunivasite ey’obwannannyini ey’Abakulisitaayo, eyaweebwa olukusa akakiiko k'eggwanga akatwala eby'enjigiriza ebya waggulu, mu 1992.  Yalondebwa ku kifo ekyo mu Mwezi gwomusanvu 2012. 

## Obuyigirize
Alina ddiguli esooka mu bwayinginiya bw'amasannyalaze, gye yafuna mu 1969, okuva mu yunivasite ya Makerere, yunivasite ya Uganda esinga obunene era yunivasite ya gavumenti esinga obukadde. N'era alina ddiguli eyokubiri mu bwayinginiya bw'amasannyalaze, gye yafuna mu 1971, okuva mu bbanguliro lya Califonia Institute of Tecnology, e Pasadena . Ddiguli ye ey'obwa Ddokita mu bwayinginiya bw'amasanyalaze yafunibwa mu 1974, era  nayo mu Caltech. 

## Ebyafaayo by’emirimu
Amangu ddala ng’amaze okutikkirwa mu yunivasite y’e Makerere, yeegatta ku bbanguliro ly'obwayinginiya  ng’musomesa omuyambi mu 1969. Yalinnya n’ayita mu madaala, oluvannyuma ng'afuuse omukulu w'ekitongole eky'obwayinginiya bw'amasannyalaze. Okuva 1981 okutuuka 1989, yeeyali akulira ebbanguliro lya tekinologiya e Makerere. Abadde akwatagana n’ekitongole ky'ekibiina ky'Ekibiina ky'Amawanga Amagatte eky'Ebyenjigiriza ,Ssaayansi n'Ebyobuwangwa (UNESCO) okuva mu 1983. Okumala ebbanga lya myaka munaana, yaweerezaako nga mmemba ku lukiiko olufuzi olwa UNESCO. Mu kiseera kino ye ssentebe w’akakiiko akagezesa abayizi , akatandikibwawo okulungamya ebyenjigiriza eby’ekikugu n’ebyemikono mu Uganda. 

## Laba ne

# Yunivasite za Uganda
# Amabanguliro ga Uganda ag'ebyobusuubuzi
# Abakulembeze ba yunivasite za Uganda
# Amabanguliro ga Uganda ag'amateeka
# Eby'enjigiriza bya Ugamda

## Ebijuliziddwa

# 
# 
# 
# 

## Ebijuliziddwa wabweru wa wikipedia

* Ekibanja ky'omutimbagano ekya  Yunivasite y’e Ndejje
Justice Forum

**Justice Forum** ekitera okuyitibwa **JEEMA** kibiina kya byabufuzi mu Uganda. Ekibiina kino kyasooka kutandikibwawo nga kibiina ekyaali kiteekawo akazito mu 1995 wansi w'enkola y'ekibiina ekimu eya National Resistance Movement, kubanga ebibiina by'obufuzi ebirala byali tebikirizibwa okutuusa ng'akalulu ka semateeka aka 2005 kawedde. JEEMA ebadde yeetaba mu by'obufuzi bya Uganda eby'okulonda era ng'ereeta abeesimbawo ku mutendera gw'obwapulezidenti, palamenti n'obukiiko bw'ebitundu okuva mu 1996. Mu 1996 ne 2001, Kibirige Muhamad Mayanja, omukulembeze w'ekibiina kya JEEMA eyasooka, yavuganya ku bwa Pulezidenti bwa Uganda, era okuva olwo, ekibiina kino kyakiikirira mu lukiiko lwa Uganda olukulu. Mu kiseera kino, kye kimu ku bibiina ebitaano ebirina abakiise mu palamenti ey’ekumi ne gavumenti z’ebitundu. Olukungaana lwa JEEMA olwasooka olw'etabibwamu abakungu okuva mu ggwanga lyonna lwatuula nga 28 Ogwokusatu mu 2004 ku Kolping Hotel e Mityana, nga luno lwalaba semateeka w’ekibiina eyasooka okutandika okukola, era ekibiina kino kyawandiisibwa mu butongole nga 23 Ogwokusatu mu 2005 oluvannyuma lw’akalulu k’ekikungu akaddamu okusaawo enkola y’ebibiina ebingi mu Uganda.

Kibirige Muhamad Mayanja eyakulembera ekibiina kino okuva lwe kyatandikibwawo mu 1995, yalekera munnamateeka Asuman Basalirwa ow’emyaka 33 obuyinza mu 2010 mu lukungaana lw’abakungu olw’okubiri olwatuula ku Tal Cottages e Rubaga .

JEEMA essa nnyo esira ku ddembe ly’obantu n’obwenkanya, wamu n’enkola ya semateeka, era ekibiina kino kitera okusinga okwetanirwa Abasiraamu abatono mu ggwanga. 

## Ekigendererwa
JEEMA yeeyogerako nga "ekibiina ky'obwenkanya era n'okubeera obulungi kw'abantu," era kyagaana okweyita ekibiina ekiteeka ssente mu by'obusuubuzi okufuna amagoba, obusosoze oba n'enjawukana.

JEEMA ewagira empeereza z’obulamu ez’obwereere ng'eby'obulamu n’eby'enjigiriza eri banaansi bonna, okulungamya akatale, n’okwebuuza ku bantu aba wansi.

Ekibiina kiwagira okukyusa okudda ku kukukiikirira abantu mu kigero n’enkola ya Westminster ku mutendera gw’eggwanga, nga kigamba nti Uganda tefunangako kulonda kutaataataganyiziddwa bibiina birala era nti enkola y’okulonda okusooka okuyita mu kifo etumbuula okusa esira kunzikiriza z’omuntu sekinoomu okusinga ez’abalonzi bbe, ekigambibwa nti kye kivaako obuli bw’enguzi.

Ekibiina kino kiwagira okufuula obuli bw'ebisiyaga omusango.  Omubaka yekka ow'ekibiina kino eyaleeta ebago mu Gw'okusatu 2023, nga ligamba okubonereza okw'emyaka 10 ng'oli mu komera olw'okulya ebisiyaga. 

## Ebiwandiiko

## Ebijulizidwaamu
Daniel Mulumba

**Daniel Michael Mulumba** (26 Ogwomunaana 1962 &#x2013; 1 Ogwokutaano 2012)  ye munnayuganda Omuwuzi eyasooka okuvuganya mu mizannyo gya Olympics. Yavuganya mu misinde gy'abasajja egya mmita 100 egy'okwewummuza mu mizannyo gya Olympics egy'omusana mu 1984 . 

Mulumba yazaalibwa mu Kampala mu Gwomunaana 1962. Oluvannyuma lw’okusomera ku Nakasero Primary School, yagenda mu Namasagali College gyeyasomera siniya.  Yafuna diguli ey'okubiri mu sayansi w'ebyobusuubuzi okuva mu Pepperdine University mu bugwanjuba bwa California. 

## Ebiwandiiko ebikozesebwa
Shahzad Ukani

**Shahzad Ukani** (yazaalibwa 30 Ogwekkuminebiri 1985) munnayuganda muzannyi wa cricket.  Yazannyira Uganda mu mpaka za ICC World Cricket League Division Three eza 2017 mu Gwokutaano 2017.  Mu Gwekkuminogumu 2019, yalondebwa mu ttiimu ya Uganda okuzannya mu mpaka za Cricket World Cup Challenge League B mu Oman.  Yeeyasooka ku List A, eya Uganda ne Jersey, nga 2 Ogwekkuminebiri 2019. 

## Ebiwandiiko ebikozesebwa
Ahmad Ssengendo

**Ahmad Kaweesa Ssengendo** Munnayuganda omukugu mu by'ebimera, musomesa mu matendekero, era mukulembeze mu by'enjigiriza. Yeeyali omukulembeze (Rector                                                ) wa yunivasite y’Obusiraamu mu Uganda, yunivasite ey’obwannannyini eyakkirizibwa akakiiko ka  Uganda  akatwala eby'enjigiriza by'eggwanga ebya waggulu (UNCHE) mu 1988.  Yalondebwa ku kifo ekyo mu 2004.  

## Obuvo bwe
Yazaalibwa mu kyalo Bukanga mu Disitulikiti y’e Isingiro nga 6 Omwezi ogwokubiri 1959 eri Yunus Kaweesa ne Zuhurah Kaweesa. 

## Okusoma kwe
Yasomera mu ssomero lya Kyaluhambura mu okusoma kwe okwa pulayimale. Yasomera mu Old Kampala Secondary School Ku misomo ggye egya siniya 4 , okuva  1973 okutuusa 1976.  Ku misomo gye eggya siniya 6, yadda ku St Henry's            College Kitovu, gye yasomera physics, chemistry, biology, n'okubala. &#x5B; ** &#x5D;

Yaweebwa ekifo ku yunivasite y’e Makerere, yunivasite  esinga obunene era yunivasite ya gavumenti  esinga obukadde mu Uganda. Yatikkirwa diguli esooka eya ssaayansi mu bimera. Eyo yagizaako Dipuloma mu by’enjigiriza. Oluvannyuma yafuna diguli eyookubiri mu by’enjigiriza, n'era  okuva mu yunivasite y’e Makerere. Okuva mu 1985 okutuuka mu 1987, Ssengendo yasomera mu  Yunivasite y'e Kansas  n’afuna ddiguli eyokusatu  mu by’enjigiriza. 

## Ebyafaayo by’emirimu
Bwe yali asoma dipulooma mu by’enjigiriza, yasomesa ku Nyamitanga Primary School ne ku Nyamitanga Secondary School  mu Mbarara mu Disitulikiti y’e Mbarara, mu ttundutundu ly'obugwanjuba . Oluvannyuma lw’okufuna dipulooma, yeegatta ku kitongole ky’ebimera mu yunivasite y’e Makerere ng’omusomesa omuyambi. Okusobola okwongera ku nnyingiza ye, mu kiseera kye kimu yasomesa mu Old Kampala Senior Secondary School, essomero lye gyeyasomerako ,ne ku Bilal Islamic Institute.

Bwe yakomawo mu Uganda ng’amaze emisomo gye egya ddiguli eyokusatu mu 1987, yaddamu okwegatta ku Makerere, naye ku mulundi guno, mu bbanguliro ly’ebyenjigiriza. Nga tegunnawera na mwaka, yavaayo  okwegatta ku bannabyanjigiriza omunaanavabalala abeegattira awamu okutandikawo Yunivasite y’Obusiraamu mu Uganda mu 1988. Ng'atandise ng'omusomesa ku IUIU, Ssengendo yalinnya n’ayita mu maddaala n’afuuka Omuwandiisi wa Yunivasite. Mu 2001, yasabibwa okutandika ettabi lya IUIU ery'e Kampala .Okuva mu 2003 okutuuka mu 2004, yaweerezaako  ng'amyuka omumyuka wa ccansala avunanyizibwa ku by'enjigiriza. Mu 2004, ku myaka 45, yalondebwa ku bumyuka bwa ccansala wa IUIU.  

## Ebirala by’olina okulowoozaako
Ahmad Ssengendo yawasa abakyala babiri. Taata w’abaana 13, abawala bana n’abaana ab’obulenzi mwenda. Wa nzikiriza ya busiraamu.

## Laba ne

* Olukalala lwa yunivasite mu Uganda
* Olukalala lw'abakulembeze ba yunivasite mu Uganda
* Olukalala lw'amabanguliro g'obusuubuzi mu Uganda
* Olukalala lw'amabanguliro g'amateeka mu Uganda
* Ebyenjigiriza mu Uganda

## Ebijuliziddwa

# 
# 
# 
# 
# 
# 

## Ebijuliziddwa wabweru wa wikipedia

* Uganda: Ekibiina ky’Obusiraamu ekya OIC Kyongedde Ensimbi Eziwa Yunivasite
* Gibadde Emyaka 170 eggy'Obusiraamu Mu Uganda
* Ebibuuzo bye Tulina Okubuuza Ku Kugaba Emirimu  Gye buvuddeko Ku IUIU
Bashir Ramathan

**Bashir Ramathan** munnayuganda muzannyi wa bikonde ono ng'abadde muzibe okuva nga wa myaka 17.  

Obulamu bwa Bashir bwalagibwa mu firimu bbiri ennyimpi okuli *Eveready* eyakolebwa Paul Szynol   ne *Bashir's Vision* eyakolebwa  Daniel Roher . 

## Ebiwandiiko ebikozesebwa
Ibrahim Abiriga

**Ibrahim Abiriga** (5 Ogwomukaaga 1956 – 8 Ogwomukaaga 2018) era amanyiddwa nga **Abiriga Ibrahim Yusuf Abdalla,** yali Munnayuganda munnabyabufuzi era munnamagye . Yatemulwa okumpi n'amakaage mu Matugga, mu Disitulikiti y’e Wakiso ku myaka 62.

## Omulimu gw’ebyobufuzi
Yeeyali omubaka wa palamenti omulonde owa Munisipaali ye Arua  mu Palamenti ey'ekkumi  okuva mu 2016 okutuuka mu 2018.

## Obulamu bwe ng'omuntu
Abiriga yali Musiraamu. 

## Okufa
Nga 8 Omwezi ogw'omukaaga 2018, Abiriga yakubwa amasasi n’attibwa okumpi n’amaka ge e Kawanda .   Yaziikibwa nga 12 Omwezi ogw'omukaaga 2018  mu Arua. 

## Ebijuliziddwa

# 
# 
# 
# 
#
James Isabirye Mugoya

**James Isabirye Mugoya**, amanyiddwa nga **James Isabirye** oba **James Mugoya**, engineer era musuubuzi Munnayuganda. Ye mutandisi, nannyini era omukulembeze ow'okuntikko owa kkampuni enzimbi eya Mugoya Constuction Company Limited. Mu 2012, yateekebwa ku lukalala ng'omu ku bantu abasinga obugagga mu Uganda.

## Obuvo bwe  n’okusoma kwe
Mugoya yazaalibwa mu ttundutundu ly'obuvanjuba bwa Uganda, awo nga mu 1950. Yasomera mu King's College Budo nga tannayingira Yunivasite ya Nairobi, gye yafunira diguli esooka mu bwayinginiya bw'okuzimba.

## Emirimu gye
Ng'ali ku yunivasite mu Nairobi mu myaka gy'e 1970, yafuuka mukwano gw'omu ku batabani ba Pulezident Daniel Arap Moi . Oluvannyuma lw’okutikkirwa, yatandika kkampuni enzimbi eya Mugoya Construction and Engineering Company Limited. Okusinziira ku mikutu gy’amawulire ag'empapula mu Kenya ne Uganda, bizinensi ya Mugoya yaweebwa kontulakiti za gavumenti n’ezobwannannyi ensava nnyingi mu kiseera kino. Yagaggawala nnyo.

Oluvanyuma lw’enkyukakyuka mu gavumenti e Kenya, kkampuni ya Mugoya gye yatandikibwawo era ng’eno bizinensi ezisinga gye zaali zisangibwa, kontulakiti(Contract) zaatandika okukendeera era Mugoya n’akola enteekateeka z’okusengukira mu Uganda..Mu kiseera kye kimu kkampuni ya Nsimbe Estate Venture gyeyali atandise n'ekittavvu ekitereka ensimbi z'abakozi (Ekya Uganda) ab'obuyinza mu Uganda baagirandirira obutaba mu mateeka era n'eyimirizibwa

## Laba ne

* Olukalala lw'abantu abasinga obugagga mu Uganda

## Ebijuliziddwa

# 
# 
# 
# 
# 
# 

## Ebijuliziddwa wabweru wa wikipedia

* Omukutu gw'ekitongole ky'eggwanga ekya National Social Security Fund (Uganda)